Diari Oficial de la Generalitat Valenciana


Sumari del DOGV 2031, del 25-05-1993 (1993/828076)

ORDRE de 23 d'abril de 1993, de la Conselleria de Cultura, Educació i Ciència, sobre avaluació en Educació Secundaria Obligatòria.
----------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1993/04/23/(1)/dof/vci/html**

### Dades del document

Número de DOGV
:   2031

Data del DOGV
:   25-05-1993

Secció del DOGV
:   DISPOSICIONS GENERALS

Número del document
:   1993/828076


Data del document
:   23-04-1993

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 23 d'abril de 1993, de la Conselleria de Cultura, Educació i Ciència, sobre avaluació en Educació Secundària Obligatòria.  
El Decret 47/1992, de 30 de març, del Govern Valencià, pel qual s'estableix el currículum de l?Educació Secundària Obligatòria a la Comunitat Valenciana (DOGV del 6 d'abril), en els articles deu i onze precisa que en aquesta etapa l'avaluació serà contínua i integradora, i que inclourà tant els aprenentatges de l'alumnat com els processos d'ensenyament, la pràctica docent i el Projecte Curricular que s'està desenrotllant. Al mateix temps, regula el sistema de promoció de l'alumnat al cicle o curs següent.  
D'altra banda, l'article setze del decret esmentat encomana a la Conselleria de Cultura, Educació i Ciència la responsabilitat de dictar les normes de procediment pertinents en matèria d'avaluació i promoció dels alumnes, que han d'estar d'acord amb les que el Ministeri d'Educació i Ciència dicte per aplicar el que disposa l'article dotze del Reial Decret 1007/1991, de 14 de juny, pel qual s'estableixen els ensenyaments mínims corresponents a l'Educació Secundària Obligatòria.  
L'Ordre de 30 d'octubre de 1992 (BOE de l'11 de novembre), modificada per l?Ordre de 2 d'abril de 1993 (BOE del dia 15), ha determinat els elements bàsics dels informes d'avaluació, i també els requisits formals derivats del procés d'avaluació que són necessaris per a garantir la mobilitat dels alumnes.  
En conseqüència, cal concretar normes d'avaluació coherents amb els objectius que el currículum assigna a l?Educació Secundària Obligatòria, que són el referent avaluadar que permetrà una anàlisi valorativa del progrés que cada grup i cada un dels alumnes experimenten.  
Aquesta ordre planteja una avaluació integrada, pròpia d'una etapa que suposa la finalització de l?educació obligatòria i, per tant, una etapa no segregadora en què els alumnes desenvolupen les seues capacitats per a prosseguir els seus estudis o integrar-se en l'activitat social. Una avaluació que forma part del quefer diari de l'aula i del centre educatiu, que ha de dur-se a terme de forma contínua i personalitzada tenint com a objecte els aprenentatges dels alumnes i els processos d'ensenyament, que ha de ser el referent obligat per millora del procés educatiu i l'adopció de mesures educatives complementàries.  
Per tot aixà, en virtut de les competències que m'atribueix l'article 35 de la Llei 5/1983, de 30 de desembre, de Govern Valencià,  
ORDENE:  
Primer  
Aquesta ordre s'aplicarà als centres públics i privats que impartesquen els ensenyaments corresponents a l?Educació Secundària Obligatòria que estableix la Llei Orgànica 1/1990, de 3 d'octubre, d'Ordenació General del Sistema Educatiu, i que estiguen ubicats en l?àmbit territorial de gestió de la Conselleria de Cultura, Educació i Ciència de la Generalitat Valenciana.  
1. Caràcter de l'avaluació dels alumnes  
Segon  
L'avaluació dels aprenentatges dels alumnes es realitzarà des de les diferents àrees i matèries del currículum, i serà contínua i integradora.  
Contínua, en tant que està immergida en el procés d'ensenyament i aprenentatge de l'alumne i té com a finalitat analitzar-lo per a detectar les dificultats en el moment en que es produeixen, esclarir-ne les causes i, en conseqüència, adequar les activitats d'ensenyament i aprenentatge programades i les estratègies metodològiques adoptades.  
Integradora, en tant que exigeix tenir en compte les capacitats generals establertes per a aquesta etapa, a través dels objectius de les diferents àrees i matèries.  
Tercer,  
1. Els referents de l'avaluació seran els objectius generals de l?etapa i els de cada una de les àrees i matèries, i també els criteris d'avaluació que 'estableix, amb caràcter general, el Decret 4711992, de 30 de març, adaptats al context del centre i a les característiques de l'alumnat en el Projecte Curricular de l?etapa.  
2. Els centres especificaran així mateix, en el Projecte Curricular de l?etapa, els criteris, les estratègies i els instruments d'avaluació que consideren més adequats per a valorar els aconseguiments que s'han fet i determinaran els mecanismes per a la participació dels alumnes en el procés de la seua avaluació.  
Quart  
1. L'avaluació serà realitzada pel conjunt dels professors del grup d'alumnes respectiu, coordinats pel professor tutor i assessorats pel departament d'orientació del centre.  
2. Aquests professors actuaran de manera col·legiada tant al llarg del procés d'avaluació com en l'adopció de les decisions resultants d'aquest procés.  
3. La presa de decisions en el procés d'avaluació es realitzarà en la forma que determine el Projecte Curricular de l?etapa.  
II. Procés d'avaluació  
Cinquè  
1. Les sessions d'avaluació, dins del procés d'ensenyament i aprenentatge, són les reunions que realitza el conjunt de professors del respectiu grup d'alumnes, coordinats pel professor tutor, per a valorar tant l'aprenentatge dels alumnes, en relació amb la consecució dels objectius educatius del currículum, com el desenvolupament de la seua pràctica docent.  
2. Els centres establiran, en el Projecte Curricular de l?etapa, el nombre de sessions d'avaluació que es realitzarà per a cada curs i grup d'alumnes durant l'any acadèmic. En tot cas, aquest nombre no podrà ser inferior a tres.  
3. El professor tutor de cada grup estendrà acta del desplegament de les sessions, en què es faran constar els acords aconseguits i les decisions adoptades. La valoració dels resultats derivats d'aquests acords i decisions constituirà el punt de partida de la següent sessió d'avaluació.  
4. A les sessions d'avaluació s'acordarà, també, quina informació es transmet a cada alumne i als pares o tutors sobre el procés d'aprenentatge, en el marc de les decisions adoptades en aquest sentit en el Projecte Curricular de l?etapa.  
Sisé  
1. En el context del procés d'avaluació contínua, la valoració positiva del rendiment de l'alumne en una sessió d'avaluació significarà que l'alumne ha aconseguit els objectius programats i ha superat totes les dificultats mostrades anteriorment.  
2. En aquest mateix context, quan el progrés d'un alumne no responga als objectius programats, els professors adoptaran les mesures educatives complementàries o d'adaptació curricular que consideren oportunes per a ajudar-los a superar les dificultats mostrades.  
Seté  
1. Al final del primer cicle i de cada un dels cursos del segon cicle i com a conseqüència del procés d'avaluació, els professors decidiran les qualificacions obtingudes en les diferents àrees i matèries optatives, la promoció dels alumnes al curs següent o la proposta d'expedició del títol, i el contingut de l?informe d'avaluació final que es lliurarà a cada alumne i als pares o tutors.  
2. Aquestes decisions es prendran en l?última sessió d'avaluació que es realitze al mes de juny, en acabar el període lectiu que estableix el calendari escolar per a cada curs acadèmic.  
3. Anteriorment a aquesta sessió, el tutor haurà demanat a l'alumne i als pares o tutors la informació complementària que puga ser d'interés per a la presa de decisions sobre la seua promoció.   
III. Promoció d'alumnes, proposta de títol  
i acreditació d'estudis  
vuité  
Les decisions de promoció i de proposta per a l?expedició del títol seran adoptades de forma col·legiada pel conjunt de professors del grup, mitjançant el procediment que establesca el Projecte Curricular de l?etapa.  
Nové  
1. En l?última sessió d'avaluació del primer cicle i del tercer curs, el conjunt de professors del grup respectiu promocionarà els alumnes que hagen aconseguit els objectius programats per a les diferents àrees i matèries.  
2. El conjunt de professors del grup podrà promoure un alumne que haja aconseguit globalment els objectius educatius del primer cicle o del tercer curs de l?etapa encara que no haja estat avaluat positivament en alguna de les àrees o matèries. Per a decidir aquesta promoció es tindrà en compte la maduresa de l'alumne i les seues possibilitats de progrés en els estudis posteriors. Aquesta àrea o àrees no tindran, en cap cas, caràcter d'àrees pendents.  
3. Quan el conjunt de professores del grup adopte la decisió a què es refereix el punt anterior, s'indicaran en l?informe d'avaluació individualitzat les dificultats mostrades per l'alumne en les àrees o matèries avaluades negativament i les mesures educatives complementàries o d'adaptació curricular que es proposen al professor o professors del curs següent per a afavorir que l'alumne puga superar-les.  
4. D'acord amb aquest informe, el professor respectiu del curs a què promoguen, o el seminari/departament que corresponga si es tracta d'àrees o matèries que l'alumne ha deixat de cursar, adoptarà les mesures proposades que considere més adequades i, d'acord amb el caràcter continu de l'avaluació durant tota l?etapa, si considera que l'alumne ha superat les dificultats mostrades en l?àrea o àrees avaluades negativament en et cicle o curs anteriors, ho farà constar en la sessió d'avaluació perquè la qualificació positiva es trasllada a tots els documents d'avaluació.  
Deu  
1. La decisió que un alumne no promoga podrà adoptar-se una sola vegada en tota l?etapa, bé a l'acabament del primer cicle, bé a l'acabament d'algun dels cursos del segon cicle, cas en què haurà de romandre un any més en segon, tercer o quart, segons pertoque.  
2. Excepcionalment, aquesta decisió podrà adoptar-se una segona vegada en l?etapa, quan el conjunt de professors del grup, assessorats pel departament d'orientació, considere que amb aquesta mesura l'alumne té possibilitats d'obtenir el títol de Graduat en Educació Secundària. Aquesta decisió, que es prendrà escoltats l'alumne i els pares, no podrà comportar, en cap cas, que l'alumne romanga per segona vegada consecutiva en el mateix curs, i per això solament es podrà prendre al final d'un curs diferent del que es va adoptar per primera vegada i haurà d'adjuntar una proposta de mesures educatives complementàries.  
Onze  
1. Després d'estar un any més en el segon o tercer curs de l?etapa, els alumnes promouran automàticament al curs següent encara que no hagen aconseguit els objectius programats, cosa que implicarà necessàriament l'adopció de mesures educatives complementàries adequades o d'adaptació curricular perquè puguen continuar el seu procés d'aprenentatge gradual.  
2. Si aquests alumnes tenen més de setze anys, el conjunt de professors podrà adoptar, com a mesura excepcional, l?establiment d'un programa individualitzat de diversificació curricular, orientat per tal que l'alumne aconseguesca les capacitats generals pròpies de l'etapa, tal com estableix l'article 15 del Decret 47/1992, de 30 de març.  
Dotze  
1. En l?última sessió d'avaluació del quart curs, el conjunt de professors del grup respectiu proposarà l?expedició del títol de Graduat en Educació Secundària per als alumnes que hagen aconseguit els objectius d'aquesta etapa. Aquest títol facultarà, acadèmicament, per accedir al Batxillerat i a la Formació Professional específica de grau mitjà.  
2. El conjunt de professors del grup podrà proposar l?expedició del títol per als alumnes que hagen aconseguit globalment els objectius educatius de l?etapa, encara que no hagen estat avaluats positivament en alguna de les àrees o matèries. Per prendre aquesta decisió es tindrà en compte la maduresa de l'alumne i les seues possibilitats de progrés en els estudis posteriors o d'integració en l'activitat laboral.  
Tretze  
1. Tots els alumnes, en tot cas, rebran una acreditació del centre en què acaben els estudis en la qual constaran els anys cursats i les qualificacions obtingudes en les diferents àrees i matèries. Aquesta acreditació figurarà en el Llibre d'Escolaritat de l'alumne i l?estendrà,- en acabar la seua escolaritat, el secretari del centre amb el vist-i-plau del director.  
2. Juntament amb aquesta acreditació tots els alumnes rebran una orientació sobre el seu futur acadèmic i professional que en cap cas no serà prescriptiva i que tindrà garantit el seu caràcter confidencial. El document en què es formule aquesta orientació es donarà a l'alumne, signat pel tutor amb el vist-i-plau del director.  
IV. Documents d'avaluació  
Catorze  
Les decisions i les observacions relatives al procés d'avaluació dels alumnes es consignaran en els documents que regula l'Ordre de 30 d'octubre de 1992 (BOE del dia 11 de novembre), modificada per l'Ordre de 2 d'abril de 1993 (BOE del dia 15), d'acord amb les instruccions i els models que estableix i amb els que determina aquesta ordre.  
Quinze  
1. Els documents del procés d'avaluació per a l'Educació Secundària Obligatòria són: l'expedient acadèmic, les actes d'avaluació, els informes d'avaluació individualitzats i el Llibre d'Escolaritat de l'Ensenyament Bàsic.  
2. D'ells, el Llibre d'Escolaritat i els informes d'avaluació individualitzats, als quals es refereix el punt 2.2 de l'apartat 21, constitueixen els documents bàsics que possibiliten la mobilitat dels alumnes entre els nivells d'Educació Primària i Secundària Obligatòria i entre els centres que impartesquen ensenyaments d'Educació Secundària Obligatòria.  
Setze  
La valoració sobre el progrés de l'alumne en l'Aprenentatge s'expressarà, mitjançant l?escala de qualificacions següent: Excel·lent, Notable, Bé, Suficient i Insuficient.  
Disset  
1. Tota la informació relativa al procés d'avaluació es recollirà, de manera sintètica, en l?expedient acadèmic de l'alumne El seu contingut s'ajustarà al model que figura en l'annex I d'aquesta ordre.  
2. En l?expedient acadèmic figuraran, junt amb les dades d'identificació del centre i les dades personals de l'alumne, el número i la data de matrícula, els resultats de l'avaluació, les decisions de promoció i titulació i, si escau, l'avaluació de les necessitats educatives especials i les adaptacions curriculars significatives o l'avaluació Psicopedagògica i el programa individualitzat de diversificació curricular previstos, respectivament, en els articles 14 i 15 del Decret 47/1992, de 30 de març. Així mateix s'hi farà constar la data en què es dóna a l'alumne el Llibre d'Escolaritat de l?Ensenyament Bàsic i l'acreditació de l'avaluació a què fa referència l'apartat 13.1 d'aquesta ordre.  
3. Les qualificacions obtingudes per l'alumne en el primer cicle i en el tercer curs de l?etapa es consignaran en l?expedient acadèmic una vegada adoptada la decisió de la seua promoció i, en quart curs, en acabar l?escolaritat.  
4. L'expedient acadèmic reflectirà, igualment, la qualificació amb què l'alumne haja superat, si és el cas, aquelles àrees o matèries avaluades negativament en el cicle o curs anteriors, tal i com estableix l'apartat 9.4 d'aquesta ordre.  
Divuit  
1. Les actes d'avaluació s'estendran al final del primer cicle i de cada un dels cursos del segon cicle. Es formalitzaran i es tancaran en l?última sessió ' d'avaluació que es realitze al  
mes de juny i s'ajustaran, en el contingut, al model que figura en l'annex II d'aquesta ordre.  
2. Les actes comprendran la relació nominal dels alumnes que componen el grup, les qualificacions obtingudes en les diferents àrees o matèries, les decisions relatives a la promoció o a la permanència i, en les corresponents al quart curs de l?etapa, la proposta per a l?expedició del títol de Graduat en Educació Secundària.  
3. Així mateix, en l?última sessió d'avaluació del primer curs del primer cicle, es recollirà en una acta específica, segons el model que determinarà el centre educatiu, la qualificació corresponent a la matèria optativa cursada per l'alumne en aquest curs que, al moment oportú, serà traslladada a l'acta d'avaluació final del primer cicle.  
4. En l'acta complementària, si escau, es recolliran les qualificacions positives dels alumnes que hagen superat els objectius corresponents a àrees o matèries avaluades negativament en el cicle o curs anterior, tal com estableix l'apartat 9.4 d'aquesta ordre.  
5. Les actes d'avaluació seran signades pel tutor i per tots els professors del grup respectiu i portaran el vist-i-plau del director del centre.  
6. A partir de les dades consignades en les actes s'elaborarà un informe global dels resultats de l'avaluació final dels alumnes, segons el model de l'annex III d'aquesta ordre. Una còpia d'aquest serà tramesa a la Direcció Territorial corresponent, abans del 10 de juliol de cada curs acadèmic.  
Dinou  
1. Els expedients acadèmics i les actes d'avaluació s'arxivaran en la secretaria del centre, mentre, aquest existirà. Les direccions territorials prendran les mesures adequades per a la seua conservació o trasllat en cas de supressió del centre.  
2. Correspondrà al secretari tant la seua custòdia com l'expedició dels certificats que se sol·liciten.  
3. Pel seu caràcter, qualsevol sol·licitud de consulta d'aquests documents haurà de ser autoritzada prèviament pel director del centre.  
Vint  
1. El Llibre d'Escolaritat és el document oficial que reflecteix les qualificacions i les decisions relatives al progrés acadèmic de l'alumne. Té, per tant, validesa oficial acreditativa dels estudis realitzats. El seu contingut és el que estableix l'Ordre de 30 d'octubre de 1992 (BOE del dia 11 de novembre), modificada per l'Ordre de 2 d'abril de 1993 (BOE del dia 15).  
2. En el Llibre d'Escolaritat es recollirà la informació relativa als canvis de centre, la certificació dels anys d'escolarització, les decisions sobre promoció al cicle o curs següents i, quan pertoque, la proposta d'expedició del títol de Graduat en Educació Secundària.  
3. Les qualificacions obtingudes per l'alumne en les diferents àrees i matèries del primer cicle i en el tercer curs de l?etapa es consignaran en el Llibre d'Escolaritat una vegada adoptada la decisió de la seua promoció i, en quart curs, en acabar l?escolaritat.  
4. Si fa al cas, es consignaran també en el Llibre d'Escolaritat les qualificacions positives que expressen la superació dels objectius corresponents a àrees o matèries avaluades negativament en el cicle o curs anteriors, tal i com estableix l'apartat 9.4 d'aquesta ordre.  
5. El secretari del centre, amb el vist-i-plau del director, estendrà en el Llibre d'Escolaritat l'acreditació prevista en l'apartat 13.1 de aquesta ordre.  
6. La custòdia del Llibre d'Escolaritat correspon al centre educatiu en què l'alumne es trobe escolaritzat. Serà lliurat a l'alumne al final de la seua escolaritat obligatòria, circumstància que se farà constar en el llibre i en l?expedient acadèmic de l'alumne.  
Vint-i-u  
1. Els informes d'avaluació individualitzats seran elaborats pel professor tutor a partir de les dades que, amb aquesta finalitat, li facilitaran els professors de les diferents àrees o matèries del grup i el departament d'orientació. Aquest informe s'ajustarà, en el contingut, al que determine cada centre educatiu i al que s'estableix a continuació.  
2. L'elaboració de l?informe d'avaluació individualitzat serà prescriptiva en els casos següents:  
2. 1. Quan un alumne promocione amb qualificació negativa en alguna de les àrees o matèries, quan promocione automàticament i quan es decidesca la seua permanència un any més en el primer cicle o en qualsevol dels cursos del segon cicle, el tutor consignarà en l?informe individualitzat, almenys, les dificultats mostrades per l'alumne i les mesures educatives complementàries que es proposen als professors del grup en què s'integre l'alumne, per a afavorir que puga superar-les.  
2.2. Quan un alumne es trasllade de centre sense haver acabat el primer cicle o qualsevol dels cursos del segon cicle, el tutor consignarà en l'informe individualitzat, almenys, els elements següents:  
a) Apreciació sobre el grau de consecució de les capacitats enunciades en els objectius generals de l'etapa i de les àrees.  
b) Apreciació sobre el grau d'assimilació dels continguts de les diferents àrees o matèries.  
c) Qualificacions parcials o valoracions de l'aprenentatge en el cas que s'hagen emès en aqueix període.  
d) Aplicació, si s'escau, de mesures educatives complementàries.  
3. Els informes d'avaluació individualitzats es posaran a la disposició del tutor del grup al qual s'incorpore l'alumne i orientaran la tasca del professorat del cicle o curs següents, del mateix o d'un altre centre educatiu, de manera que es garantesca la necessària continuïtat en el procés d'ensenyament i aprenentatge de cada alumne.  
4. Els informes d'avaluació individualitzats es conservaran en el centre fins que l'alumne hi acabe l?escolarització obligatòria. La seua custòdia correspon als respectius tutors, els quals els posaran a la disposició dels restants professors de l'alumne.  
Vint-i-dos  
1. Quan un alumne es trasllade de centre per a prosseguir els estudis d'Educació Secundària Obligatòria, el centre d'origen enviarà al de destinació, a petició d'aquest, el Llibre d'Escolaritat de l'alumne i, si fa el cas, l'informe d'avaluació individualitzat a què fa referència el punt 2.2 de l'apartat 21 d'aquesta ordre, i hi farà constar que les dades que conté el Llibre concorden amb l'expedient de l'alumne que guarda el centre.  
2. El centre receptor es farà càrrec de la custòdia del Llibre d'Escolaritat i obrirà el corresponent expedient acadèmic de l'alumne, al qual traslladarà les dades a què es refereix l'apartat 17 d'aquesta ordre.  
V. Informació als alumnes i a les families  
Vint-i-tres  
Després de cada sessió d'avaluació, i sempre que les circumstàncies ho aconsellen, el tutor informarà per escrit les families i els alumnes sobre el desenrotllament del seu procés educatiu. A aquest efecte, s'utilitzarà la informació acordada en aquesta sessió d'avaluació. El model de document el determinarà cada centre educatiu.  
Vint-i-quatre  
. Els alumnes seran informats dels criteris d'avaluació d'acord amb els continguts i objectius programats en cada cicle o curs i període d'avaluació, a fi de garantir el dret que els assisteix a una valoració objectiva del seu rendiment escolar.  
Vint-i-cinc  
1. Al final del primer cicle i en cada un dels cursos del segon cicle s'informarà per escrit l'alumne i la família sobre el resultat de l'avaluació final.  
2. Aquest informe inclourà les qualificacions obtingudes en les diferents àrees i matèries cursades per l'alumne, la decisió sobre la seua promoció al cicle o curs següents o la proposta per a l?expedició del títol, les mesures educatives complementàries previstes, si escau, perquè l'alumne aconseguesca els objectius programats, i tota altra informació que, amb aquesta finalitat, haja acordat el conjunt de professors del grup.  
Vint-i-sis  
Els tutors i els professors de les diferents àrees i matèries procuraran la comunicació amb els alumne i amb les famílies pel que fa a les valoracions sobre el procés d'aprenentatge, per tal d'assegurar l?intercanvi dels aclariments necessaris per a una millor eficàcia del procés i de garantir el dret que assisteix els alumnes i els pares o tutors de sol·licitar-los i, si s'escau, de formular les reclamacions oportunes.  
VII. Avaluació dels processos d'ensenyament  
i del Projecte Curricular  
Vint-i-set  
Els professors avaluaran els processos d'ensenyament i la pròpia pràctica docent en relació amb l'aconseguiment dels objectius educatius del currículum.  
Vint-i-vuit  
L'avaluació dels processos d'ensenyament i de la pràctica docent inclourà, almenys, els elements següents:  
a) L'organització i l'aprofitament dels recursos del centre,  
b) L'acció coherent, coordinada progressiva de l'equip docent.  
c) La coordinació entre els òrgans i les persones responsables en el centre de 14 planificació i del desplegament de la pràctica docent: equip directiu, claustre de professors, comissió de coordinació pedagógica, departaments/seminaris didàctics i tutors.  
d) La regularitat en l?intercanvi d'informació amb els alumnes i amb els pares o tutors legals pel que fa als objectius, continguts i criteris d'avaluació i a les valoracions sobre el procés d'ensenyament i aprenentatge.  
Vint-i-nou  
. Els professors avaluaran, igualment, el Projecte Curricular que s'estiga desplegant en relació amb la seua adequació al context del centre i a les característiques dels alumnes.  
Trenta  
L'avaluació del Projecte Curricular es referirà, almenys, als elements següents: '  
a) Els objectius programats en relació amb el context socio econòmic i cultural del centre i amb les característiques dels alumnes.  
b) La selecció i la distribució dels continguts i dels criteris d'avaluació per cicles, o per cursos en el cas de les optatives de quart.  
c) Els criteris metodològics de caràcter general adoptats.  
d) Els criteris d'avaluació, de promoció i de proposta d'expedició del títol establerts.  
e) l'oferta de matèries optatives.  
f) Els criteris establerts per a realitzar les adaptacions curriculars significatives i els programes individualitzats de diversificació curricular.  
Trenta-un  
La Comissió de Coordinació Pedagògica proposarà al claustre, per a la seua aprovació, el pla d'avaluació de la pràctica docent i del Projecte Curricular.  
Trenta-dos  
1. Els resultats de l'avaluació de l'aprenentatge dels alumnes, dels processos d'ensenyament i del Projecte Curricular s'inclouran en la memòria de final de curs.  
2. A partir d'aquests resultats caldrà modificar els aspectes de la pràctica docent i del Projecte Curricular que s'hagen detectat com a poc adequats a les característiques dels alumne si al context sócio-econòmic i cultural del centre.  
DISPOSICIONS ADDICIONALS  
Primera  
1. D'acord amb l'article 3 del Reial Decret 1007/1991, de 14 de juny, es mantindrà el caràcter unitari de l'avaluació de l?àrea de ciències. de la natura, en segon cicle, i de l?àrea de ciències socials, geografia i història, en quart curs, encara que  
les matèries específiques que el currículum oficial de la Comunitat Valenciana organitza per a aquestes àrees, en el cicle i curs esmentats, estiguen impartides per professors diferents.  
2. D'acord amb l'article 16.3 del reial decret esmentat, l'avaluació dels ensenyaments de religiós realitzarà de forma similar a la que aquesta ordre estableix per a la resta de les àrees, si bé, atès el caràcter voluntari que aquests ensenyaments tenen per als alumnes, les qualificacions corresponents no es tindran en compte en les convocatòries que, dins del sistema educatiu i als efectes d'aquest, realitze l'Administració Pública Valenciana i en les quals hagen d'entrar en concurrència els expedients acadèmies dels alumnes.  
Segona  
1. L'avaluació dels alumnes amb necessitats educatives especials es regirà, amb caràcter general, pel que disposa aquesta ordre. Aquesta conselleria regularà els procediments per a l?elaboració del dictamen d'escolarització destinat a alumnes amb necessitats educatives especials. Aquest document s'adjuntarà als expedients acadèmics respectius.  
2. Les adaptacions curriculars significatives que preveu l'article 14 del Decret 47/1992, de 30 de març, les realitzarà el conjunt de professors del grup, assessorats pel departament d'orientació, després de l'avaluació de les necessitats educatives especials de l'alumne realitzada per aquest departament, i hauran de ser autoritzades per la direcció del centre, amb l'audiència prèvia dels pares o tutors legals de l'alumne.  
Tercera  
1. Per als alumnes de més de setze anys que segueixen els programes individualitzats de diversificació curricular a què es refereix l'apartat 11.2 d'aquesta ordre, aquesta conselleria establirà el procediment per a realitzar l'avaluació del seu procés d'ensenyament i aprenentatge, i també les condicions per què podran ser proposats per a l?expedició del títol en Graduat en Educació Secundària Obligatòria i per les quals se'ls estendrà l'acreditació dels anys cursats i de les qualificacions obtingudes.  
2. Aquests programes individualitzats els establirà l?equip de professors junt amb el departament d'orientació. Requeriran, prèviament, una avaluació Psicopedagògica de l'alumne, realitzada pel departament esmentat i hauran de ser autoritzats per la direcció del centre, amb l'audiència prèvia de l'alumne i dels pares o tutors legals, amb l?informe de la inspecció educativa.  
Quarta  
1. La Inspecció educativa supervisarà el desplegament del procés d'avaluació. i proposarà l'adopció de les mesures que contribuesquen a perfeccionar-lo. En aquest sentit, els inspectors, en les visites als centres, es reuniran amb l?equip directiu, els professors i la restan de responsables de l'avaluació, i dedicaran una especial atenció a la valoració i a l'anàlisi dels resultats de l'avaluació dels alumnes.  
2. La inspecció educativa supervisora, igualment, el procés de formalització. i custòdia dels llibres d'escolaritat.  
DISPOSICIONS TRANSITORIES  
Primera  
A partir del curs 1992/93, els centres que anticipen la implantació de l'Educació Secundària Obligatòria hauran d'utilitzar els documents definits en aquesta ordre i regir-se per les normes que estableix, d'acord amb l'article 22 del Reial Decret 986/1991, de 14 de juny (BOE del dia 25).  
Segona  
Fins que es regularà el dret de reclamació de qualificacions estimades incorrectes en les noves etapes configurades per la Llei Orgànica d'Ordenació General del Sistema Educatiu, s'aplicarà la regulació, el procediment i els terminis que conté l?Ordre de 23 de gener de 1990, d'aquesta conselleria, i la Resolució de 23 de gener de 1990, de la Direcció General d'Ordenació i Innovació Educativa (publicades en el DOGV del dia 7 de febrer).  
DISPOSICIO FINAL  
S'autoritza la Direcció General d'Ordenació i Innovació Educativa a dictar les normes que calguen per a l'aplicació i el desplegament d'aquesta ordre, que entrarà en vigor l?endemà, de la publicació en el Diari Oficial de la. Generalitat Valenciana.  
València, 23 d'abril de 1993.  
El Conseller de Cultura, Educació i Ciència,   
ANDREU LOPEZ I BLASCO  
Veure annex


Còpia Permalink ELI